ശൂറാ കൗണ്സില് തെരഞ്ഞെടുപ്പ്: ക്രിയാത്മക ഇടപെടലിന് ആഹ്വാനം ചെയ്ത് പ്രധാനമന്ത്രി ദോഹ: ജനാധിപത്യ രീതിയില് രാജ്യത്ത് നടക്കാനിരിക്കുന്ന പ്രഥമ ശൂറാ കൗണ്സില് തെരഞ്ഞെടുപ്പില് പൗരന്മാര് ക്രിയാത്മകമായി ഇടപെടണമെന്ന് പ്രധാനമന്ത്രിയും ആഭ്യന്തരമന്ത്രിയുമായ ശൈഖ് ഖാലിദ് ബിന് ഖലീഫ ബിന് അബ്ദുല് അസീസ് ആല്ഥാനി ആഹ്വാനം ചെയ്തു. തെരഞ്ഞെടുപ്പില് പങ്കെടുക്കാന് സ്ഥാനാര്ഥി രജിസ്േട്രഷന് നടപടികള് ആരംഭിച്ച സാഹചര്യത്തില് എല്ലാവര്ക്കും വിജയാശംസകള് നേരുന്നുവെന്നും തെരഞ്ഞെടുപ്പ് നീതിപൂര്വകമായ മത്സരമാകട്ടെയെന്നും അദ്ദേഹം ആശംസിച്ചു. ഖത്തര് ജനതക്ക് ഇത് ധാര്മികതയിലും മൂല്യങ്ങളിലുമൂന്നിയ തെരഞ്ഞെടുപ്പായിരിക്കും. ജനാധിപത്യ രീതിയിലുള്ള ആദ്യ ശൂറാ കൗണ്സില് തെരഞ്ഞെടുപ്പാണ് നടക്കാനിരിക്കുന്നത്. ദേശീയ ഐക്യമാണ് തെരഞ്ഞെടുപ്പിലൂടെ പ്രതിഫലിപ്പിക്കുന്നതെന്നും അദ്ദേഹം വ്യക്തമാക്കി. ഖത്തരികള് അവകാശങ്ങളിലും കടമകളിലും തുല്യരാണെന്ന തത്ത്വമാണ് തെരഞ്ഞെടുപ്പിനുള്ളതെന്നും ഭരണഘടന, ദേശീയ പാരമ്ബര്യങ്ങള്, ആചാരങ്ങള് എന്നിവയിലൂടെ സ്ഥാപിതമായ നിയമ, ഭരണഘടന ഉപകരണങ്ങളിലൂടെയും നടപടികളിലൂടെയും ഇത് കൈവരിക്കാനാകുമെന്നും പ്രധാനമന്ത്രി പറഞ്ഞു.